கேக்கலே ; என்ன தொளில் செய்யறீங்க ? " " பெறந்து , வளந்து , சாவற தொளில்தான் செய்யறேன். " அவள் கட்டிலிலிருந்து எழுந்து அவரை கட்டியணைக்க முயலுகிறாள். அவரோ நாற்காலியில் சாய்ந்தவராகவே கிடக்கிறார். தோல்வியுற்றவளாய் அவள் கட்டில் மெத்தைக்குச் சென்று அதன் மீது விழுகிறாள். " எனக்குத் தண்ணி தவிக்குது " என்கிறாள் தேவயானை. அவர் எழுந்து , ரேழி விளக்கைப் போட்டு , மூலையிலிருந்த பானையிலிருந்து தண்ணீர் கொண்டு வந்து அவளுக்குக் கொடுக்கிறார். படுத்தபடியே அவள் தண்ணீரைப் பருகும்போது , அதில் ஒரு பகுதி வாய்க்குள் நுழையாது அவளது